Μαγιάτικο με πουρέ κολοκυθιού

Σαρκώδες, πεντανόστιμο και εύκολο στο μαγείρεμά του, το μαγιάτικο συνοδεύεται σε αυτή τη συνταγή, με φίνο πουρέ κολοκυθιού και μυρωδάτο λαδολέμονο.

4 φιλέτα μαγιάτικου, 180 γρ. το καθένα , 4 τρυφερά, φρέσκα κρεμμυδάκια, καθαρισμένα και ολόκληρα , λίγα φύλλα δυόσμου, ολόκληρα , 6 κολοκυθάκια, σε μέτριες φέτες , 4 μέτριες πατάτες, σε μικρούς κύβους , 1 κουτ. σούπας εστραγκόν ξερό, τριμμένο , ξύσμα από 1/2 λεμόνι , 70 ml ελαιόλαδο , αλάτι, φρεσκοτριμμένο πιπέρι, 90 ml ελαιόλαδο , 30 ml χυμός λεμονιού, 1/2 φακελάκι κρόκος Κοζάνης, διαλυμένος σε 30 ml καυτό νερό , 1 κουτ. γλυκού ρίγανη ξερή, τριμμένη
Για να φτιάξουμε το μαγιάτικο, ξεκινάμε με το πουρέ.Σε μια μικρή κατσαρόλα βάζουμε τις πατάτες με τα κολοκυθάκια και 80 ml νερό (όχι παραπάνω) και βράζουμε σε μέτρια φωτιά μέχρι να πάρουν μία βράση. Χαμηλώνουμε τη φωτιά, σκεπάζουμε με το καπάκι και σιγοβράζουμε για 20 λεπτά, μέχρι να μαλακώσουν. Αδειάζουμε το όλον (όπως είναι ζεστό) στον κάδο του πολυκόφτη, μαζί με όλα τα υπόλοιπα υλικά, και χτυπάμε μέχρι να σχηματιστεί ένας λείος πουρές.Προθερμαίνουμε τον φούρνο στη λειτουργία του γκριλ και στρώνουμε με λαδόκολλα ένα μέτριο ταψί.Απλώνουμε τα φιλέτα μαγιάτικου και τα φρέσκα κρεμμυδάκια, τα αλατοπιπερώνουμε και τα ραντίζουμε με λίγο ελαιόλαδο. Ψήνουμε στο ράφι ακριβώς κάτω από το γκριλ για 4-5 λεπτά από κάθε πλευρά, μέχρι να γίνουν, αλλά να παραμείνουν ζουμερά.Σερβίρουμε το ψάρι με τα κρεμμυδάκια σε πιάτο και δίπλα του βάζουμε τον πουρέ. Χτυπάμε σε ένα μπολ με το πιρούνι όλα τα υλικά για το λαδολέμονο και περιχύνουμε ψάρι και πουρέ.
Κολοκυθάκια,Μαγιάτικο,Πατάτες